stanford-oval/wikipedia huggingface dataset:
Isopuksipuu

| Isopuksipuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheobionta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Buxales
Heimo::  Puksipuukasvit Buxaceae
Suku::  Puksipuut Buxus
Laji::  sempervirens
Kaksiosainen nimi
 Buxus sempervirens  L. 
Katso myös
   Isopuksipuu Wikispeciesissä   Isopuksipuu Commonsissa 
Infobox OKNimi-testi OKIUCN-testi OK: 
Isopuksipuu eli isopuksi eli koiranpensas eli koiranpuu (Buxus sempervirens) on puksipuiden (Buxus) sukuun kuuluva ainavihanta pensas tai pieni puu. Se kasvaa luontaisena Etelä- ja Keski-Euroopassa, Pohjois-Afrikassa ja Aasiassa. Luonnossa se voi kasvaa 5–10 metriä korkeaksi puuksi, mutta viljeltynä se pidetään leikkaamalla matalana pensaana, pensasaitana tai muotopuuna.
Suomessa aivan etelässä menestynee isopuksipuun matalaksi jäävä lajike reunuspuksipuu (Buxus sempervirens ’Suffruticosa’).
Isopuksipuun ainavihannat, puolukan lehtiä muistuttavat lehdet ovat noin 2–3 cm pitkiä, soikeita, päältä tummanvihreitä ja kiiltäviä. Alapuolelta ne ovat vaaleampia ja heikosti karvaisia. Teriöttömät kukinnot keväällä ovat pieniä ja huomaamattomia, sillä lehdet peittävät ne lähes täysin. Kukinnoissa voi olla sekä hede- että emikukkia. Pienten kotahedelmien kärjessä on kolme sakaraa.
Isopuksipuun puuaines on kellertävää, kovaa ja painavaa. Sen ominaispaino on noin 0,73. Siitä on perinteisesti tehty kaiverrustöitä, shakkinappuloita, soittimien osia yms.
Kukintoja
Aiheesta muualla

Finto: Kassu – Kasvien suomenkieliset nimet: Isopuksipuu (Buxus sempervirens)
Suomen Lajitietokeskus: Isopuksi – Buxus sempervirens
United States Department of Agriculture (USDA): Buxus sempervirens (englanniksi)
Dr. Duke's Phytochemical and Ethnobotanical Databases: Buxus sempervirens (Arkistoitu – Internet Archive) (englanniksi)
Jack Falahee

| John Ryan Falahee |
| --- | --- |

Henkilötiedot
Koko nimi:  John Ryan Falahee
Syntynyt: 20.2.1989 Ann Arbor, Michigan, Yhdysvallat
Ammatti:  Näyttelijä, Laulaja
Näyttelijä
Merkittävät roolit:  Connor Walsh
Aiheesta muualla
IMDb
John Ryan "Jack" Falahee (s. 20. helmikuuta 1989 Ann Arbor, Michigan, Yhdysvallat) on yhdysvaltalainen näyttelijä ja laulaja. Hän näyttelee Connor Walshia sarjassa How To Get Away With Murder ja on laulajana yhtyeessä nimeltään Diplomacy. Yhtyeen ensimmäinen kappale "Silver Lake Queen" julkaistiin syksyllä 2019.
Irlannin ralli 2007

|  Irlannin ralli 2007 |
| --- | --- |
 15. osakilpailu 16 osakilpailusta kaudella 2007. 


Palkintokoroke
Voittaja:   Sébastien Loeb  Daniel Elena  (Citroën)
Toinen:   Daniel Sordo  Marc Martí  (Citroën)
Kolmas:   Jari-Matti Latvala  Miikka Anttila  (Stobart)
Marcus Grönholmin kilpailu päättyi keskeytykseen.
Irlannin ralli 2007 (virallisesti Rally Ireland 2007) oli Rallin MM-sarjan kauden 2007 15. osakilpailu, joka ajettiin 16–18. marraskuuta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën C4 WRC | 3:01.39,2 |  | 10 |
| 2. |  Daniel Sordo |  Marc Martí | Citroën C4 WRC | 3:02.32,6 | +53,4 | 8 |
| 3. |  Jari-Matti Latvala |  Miikka Anttila | Ford Focus RS WRC 06 | 3:03.27,4 | +1.48,2 | 6 |
| 4. |  Mikko Hirvonen |  Jarmo Lehtinen | Ford Focus RS WRC 07 | 3:03.56,9 | +2.17,7 | 5 |
| 5. |  Petter Solberg |  Phil Mills | Subaru Impreza WRC 2007 | 3:04.35,0 | +2.55,8 | 4 |
| 6. |  Guy Wilks |  Phil Pugh | Subaru Impreza WRC 2005 | 3:07.37,1 | +5.57,9 | 3 |
| 7. |  Matthew Wilson |  Michael Orr | Ford Focus RS WRC 06 | 3:11.44,1 | +10.04,9 | 2 |
| 8. |  Gareth MacHale |  Allan Harryman | Ford Focus RS WRC 06 | 3:12.47,5 | +11.08,3 | 1 |
Lähde:
Muuta

Jari-Matti Latvalan ensimmäinen palkintokorokesija.
Gareth MacHalen viimeinen piste.
Safari-ralli 2024

|  Safari-ralli 2024 |
| --- | --- |
 3. osakilpailu 13 osakilpailusta kaudella 2024. 
Ajankohta:  28.–31. maaliskuuta 2024
Pituus:  19 erikoiskoetta, 367,76 km
Kokonaispituus:  1 389,69 km


Palkintokoroke
Voittaja:   Kalle Rovanperä    Jonne Halttunen  (Toyota Gazoo Racing WRT)
Toinen:   Takamoto Katsuta    Aaron Johnston  (Toyota Gazoo Racing WRT)
Kolmas:   Adrien Fourmaux    Alexandre Coria  (M-Sport Ford WRT)
Safari-ralli 2024 (virallisesti 72. Safari Rally Kenya) oli rallin maailmanmestaruussarjan kilpailu kaudella 2024. Kilpailu järjestettiin 28.–31. maaliskuuta 2024 ja kilpailun huoltopaikka oli Naivashassa.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 4 |  Esapekka Lappi |  Janne Ferm |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 8 |  Ott Tänak |  Martin Järveoja |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 13 |  Grégoire Munster |  Louis Louka |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 16 |  Adrien Fourmaux |  Alexandre Coria |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 19 |  Jourdan Serderidis |  Frédéric Miclotte |  M-Sport Ford WRT | Ford Puma Rally1 | kuljettaja, kartanlukija |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde: 
Kilpailuun ilmoittautui yhteensä 29 autokuntaa. Rally1-autojen lisäksi mukana oli myös WRC2-sarjassa kilpailevia Rally2-autoja.
Erikoiskokeet

Kilpailussa ajettiin 19 erikoiskoetta, joiden yhteispituus oli 367,76 kilometriä. Siirtymiä oli 1 021,93 kilometriä ja kokonaispituus oli 1 389,69 kilometriä.
| Päivä | Kello | Nro | Nimi | Pituus | Kuljettaja | Kartanlukija | Auto | Aika |  |
| --- | --- | --- | --- | --- | --- | --- | --- | --- | --- |
| 27. maaliskuuta | 10:01 | — | Shakedown Loldia | 5,40 km |  Kalle Rovanperä |  Jonne Halttunen | Toyota GR Yaris Rally1 | 3.32,1 |  |
| 28. maaliskuuta | 14:05 | SS 1 | Super Special Kasarani | 4,84 km |  Thierry Neuville |  Martijn Wydaeghe | Hyundai i20 N Rally1 | 3.19,9 |  |
| 29. maaliskuuta | 8:15 | SS 2 | Loldia 1 | 19,17 km |  Kalle Rovanperä |  Jonne Halttunen | Toyota GR Yaris Rally1 | 13.59,0 |  |
| 29. maaliskuuta | 9:33 | SS 3 | Geothermal 1 | 13,12 km |  Kalle Rovanperä |  Jonne Halttunen | Toyota GR Yaris Rally1 | 6.51,3 |  |
| 29. maaliskuuta | 10:26 | SS 4 | Kedong 1 | 31,50 km |  Kalle Rovanperä |  Jonne Halttunen | Toyota GR Yaris Rally1 | 15.42,1 |  |
| 29. maaliskuuta | 13:48 | SS 5 | Loldia 2 | 19,17 km |  Kalle Rovanperä |  Jonne Halttunen | Toyota GR Yaris Rally1 | 13.56,7 |  |
| 29. maaliskuuta | 15:06 | SS 6 | Geothermal 2 | 13,12 km |  Kalle Rovanperä |  Jonne Halttunen | Toyota GR Yaris Rally1 | 6.48,6 |  |
| 29. maaliskuuta | 15:59 | SS 7 | Kedong 2 | 31,50 km |  Kalle Rovanperä |  Jonne Halttunen | Toyota GR Yaris Rally1 | 15.44,2 |  |
| 30. maaliskuuta | 8:01 | SS 8 | Soysambu 1 | 29,32 km |  Takamoto Katsuta |  Aaron Johnston | Toyota GR Yaris Rally1 | 17.12,5 |  |
| 30. maaliskuuta | 9:05 | SS 9 | Elmenteita 1 | 15,08 km |  Thierry Neuville |  Martijn Wydaeghe | Hyundai i20 N Rally1 | 8.15,8 |  |
| 30. maaliskuuta | 10:03 | SS 10 | Sleeping Warrior 1 | 36,08 km |  Kalle Rovanperä |  Jonne Halttunen | Toyota GR Yaris Rally1 | 20.23,8 |  |
| 30. maaliskuuta | 14:34 | SS 11 | Soysambu 2 | 29,32 km |  Takamoto Katsuta |  Aaron Johnston | Toyota GR Yaris Rally1 | 17.19,4 |  |
| 30. maaliskuuta | 15:35 | SS 12 | Elmenteita 2 | 15,08 km |  Elfyn Evans |  Scott Martin | Toyota GR Yaris Rally1 | 8.24,7 |  |
| 30. maaliskuuta | 16:33 | SS 13 | Sleeping Warrior 2 | 36,08 km |  Ott Tänak |  Martin Järveoja | Hyundai i20 N Rally1 | 20.09,0 |  |
| 31. maaliskuuta | 7:02 | SS 14 | Malewa 1 | 8,33 km |  Thierry Neuville |  Martijn Wydaeghe | Hyundai i20 N Rally1 | 5.57,3 |  |
| 31. maaliskuuta | 7:52 | SS 15 | Oserengoni 1 | 18,33 km |  Elfyn Evans |  Scott Martin | Toyota GR Yaris Rally1 | 11.27,5 |  |
| 31. maaliskuuta | 9:05 | SS 16 | Hell's Gate 1 | 10,53 km |  Elfyn Evans |  Scott Martin | Toyota GR Yaris Rally1 | 5.29,3 |  |
| 31. maaliskuuta | 11:20 | SS 17 | Malewa 2 | 8,33 km |  Thierry Neuville |  Martijn Wydaeghe | Hyundai i20 N Rally1 | 5.59,0 |  |
| 31. maaliskuuta | 12:10 | SS 18 | Oserengoni 2 | 18,33 km |  Ott Tänak |  Martin Järveoja | Hyundai i20 N Rally1 | 10.55,4 |  |
| 31. maaliskuuta | 14:15 | SS 19 | Hell's Gate 2 Power Stage | 10,53 km |  Thierry Neuville |  Martijn Wydaeghe | Hyundai i20 N Rally1 | 5.27,1 |  |
Lähde:
Tapahtumia

Perjantaina Esapekka Lappi joutui keskeyttämään vaihdelaatikon vian vuoksi. Ott Tänak ajoi kiven ja suistui penkkaan joutuen keskeyttämään.
Erikoiskokeella 11 Thierry Neuville kärsi polttoainepumpun ongelmista ja menetti paljon aikaa. Lauantaina Elfyn Evans joutui vaihtamaan neljä rengasta ja Grégoire Munster joutui keskeyttämään takapyörän ripustuksen hajottua kiveen osumisessa. Lapin tuulilasiin osui kahdesti lintu samalla erikoiskokeella. Sunnuntaina Neuville takapyörän jousitus hajosi osumassa kiveen. Lappi kärsi rengasrikon ja voimansiirron rikkoutumisen. Takamoto Katsutalta hajosi myös rengas.
Rovanperä nousi lähes minuutin verran johtoon perjantaina, ja oli kahden minuutin johdossa lauantain päätteeksi ajaen lopulta kilpailun voittoon. Gus Greensmith kärsi vatsataudista, mutta oli lähes neljä minuuttia edellä Oliver Solbergia kun Solbergilta hajosi rengas erikoiskokeilla kaksi ja kolme.
Tulokset

| Merkintä | Luokka |
| --- | --- |
WRC: Rallin MM-sarjaan osallistuja, oikeutettu valmistajien pisteisiin.
WRC: Osallistuja MM-sarjaan, ei valmistajan pisteille.
WRC2: Rekisteröitynyt osallistuja WRC-2 -mestaruuteen
WRC3: Rekisteröitynyt osallistuja WRC-3 -mestaruuteen
Tulokset > Lauantain sijoitukset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Aika> Yleiskilpailu | Luokka> Yleiskilpailu | Pisteet> Yleiskilpailu | Yleiskilpailu | Yleiskilpailu |
| --- | --- | --- | --- | --- | --- | --- | --- |
| 1. |  Kalle Rovanperä |  Jonne Halttunen | 2:48.50,2 | WRC | 18 |  |  |
| 2. |  Takamoto Katsuta |  Aaron Johnston | +2.08,9 | WRC | 15 |  |  |
| 3. |  Adrien Fourmaux |  Alexandre Coria | +3.13,3 | WRC | 13 |  |  |
| 4. |  Elfyn Evans |  Scott Martin | +5.35,6 | WRC | 10 |  |  |
| 5. |  Thierry Neuville |  Martijn Wydaeghe | +11.48,6 | WRC | 8 |  |  |
| 6. |  Gus Greensmith |  Jonas Andersson | +15.02,0 | WRC2 | 6 |  |  |
| 7. |  Oliver Solberg |  Elliott Edmondson | +16.57,0 | WRC2 | 4 |  |  |
| 8. |  Kajetan Kajetanowicz |  Maciej Szczepaniak | +21.15,7 | WRC2 | 3 |  |  |
| 9. |  Jourdan Serderidis |  Frédéric Miclotte | +21.56,4 | WRC | 2 |  |  |
| 10. |  Ott Tänak |  Martin Järveoja | +21.58,1 | WRC | 1 |  |  |
Lähde:
Tulokset > Sunnuntain sijoitukset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Aika> Yleiskilpailu | Luokka> Yleiskilpailu | Pisteet> Yleiskilpailu | Yleiskilpailu | Yleiskilpailu |
| --- | --- | --- | --- | --- | --- | --- | --- |
| 1. |  Ott Tänak |  Martin Järveoja | 45.27,7 | WRC | 7 |  |  |
| 2. |  Thierry Neuville |  Martijn Wydaeghe | +15,0 | WRC | 6 |  |  |
| 3. |  Elfyn Evans |  Scott Martin | +30,7 | WRC | 5 |  |  |
| 4. |  Adrien Fourmaux |  Alexandre Coria | +57,9 | WRC | 4 |  |  |
| 5. |  Takamoto Katsuta |  Aaron Johnston | +1.15,0 | WRC | 3 |  |  |
| 6. |  Grégoire Munster |  Louis Louka | +1.29,6 | WRC | 2 |  |  |
| 7. |  Esapekka Lappi |  Janne Ferm | +1.46,1 | WRC | 1 |  |  |
Lähde:
Tulokset > Power Stage -sijoitukset

| Sija | Kuljettaja | Aika | Luokka | Pisteet |
| --- | --- | --- | --- | --- |
| 1. |  Thierry Neuville | 5.27,1 | WRC | 5 |
| 2. |  Ott Tänak | +0,4 | WRC | 4 |
| 3. |  Esapekka Lappi | +2,0 | WRC | 3 |
| 4. |  Kalle Rovanperä | +2,3 | WRC | 2 |
| 5. |  Elfyn Evans | +5,3 | WRC | 1 |
Lähde:
Tulokset > Loppusijoitukset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Talli> Yleiskilpailu | Aika> Yleiskilpailu | Ero> Yleiskilpailu | Luokka> Yleiskilpailu |
| --- | --- | --- | --- | --- | --- | --- | --- |
| 1. |  Kalle Rovanperä |  Jonne Halttunen | Toyota GR Yaris Rally1 | Toyota Gazoo Racing WRT | 3.36.04,0 | 0.0 | WRC |
| 2. |  Takamoto Katsuta |  Aaron Johnston | Toyota GR Yaris Rally1 | Toyota Gazoo Racing WRT |  | +1.37,8 | WRC |
| 3. |  Adrien Fourmaux |  Alexandre Coria | Ford Puma Rally1 | M-Sport Ford WRT |  | +2.25,1 | WRC |
| 4. |  Elfyn Evans |  Scott Martin | Toyota GR Yaris Rally1 | Toyota Gazoo Racing WRT |  | +4.20,2 | WRC |
| 5. |  Thierry Neuville |  Martijn Wydaeghe | Hyundai i20 N Rally1 | Hyundai Shell Mobis WRT |  | +10.17,5 | WRC |
| 6. |  Gus Greensmith |  Jonas Andersson | Škoda Fabia RS Rally2 | Toksport WRT |  | +18.05,4 | WRC2 |
| 7. |  Oliver Solberg |  Elliott Edmondson | Škoda Fabia RS Rally2 | Toksport WRT |  | +19.28,5 | WRC2 |
| 8. |  Ott Tänak |  Martin Järveoja | Hyundai i20 N Rally1 | Hyundai Shell Mobis WRT |  | +21.02,0 | WRC |
| 9. |  Jourdan Serderidis |  Frédéric Miclotte | Ford Puma Rally1 | M-Sport Ford WRT |  | +26.13,3 | WRC |
| 10. |  Kajetan Kajetanowicz |  Maciej Szczepaniak | Škoda Fabia RS Rally2 | Kajetan Kajetanowicz |  | +26.34,4 | WRC2 |
Lähde:
Sebastian Erixon

| Sebastian Erixon |
| --- | --- |

Henkilötiedot
Syntynyt: 12. syyskuuta 1989 (ikä 35) Sundsvall, Ruotsi
Kansalaisuus:   Ruotsi
Jääkiekkoilija
Lempinimi:  Sebbe
Pelipaikka:  puolustaja
Maila:  vasen
Pituus:  180 cm
Paino:  88 kg
Seura
Seura:  Färjestad BK
Sarja:  SHL
Pelinumero:  50
Pelaajaura
Pääsarjaura:  2007–
Aik. seurat:  Timrå IK (SEL) IF Sundsvall Hockey (Allsv.) Chicago Wolves (AHL) Växjö Lakers HC (SHL)
KHL-varaus:  11. varaus, 2010 SKA Pietari
Sebastian Erixon (s. 12. syyskuuta 1989 Sundsvall, Ruotsi) on ruotsalainen jääkiekkopuolustaja, joka pelaa SHL-joukkue Färjestad BK:ssa. Hän toimii joukkueen varakapteenina.
Pelityyli

Elite Prospects -sivuston mukaan Erixon on vahva kahden suunnan puolustaja, jolla on hyvä pelikäsitys. Sivuston mukaan Erixon ei ole kovin näyttävä pelaaja, mutta hän tekee järkeviä ratkaisuja, sijoittuu hyvin ja osaa tarvittaessa tukea hyökkäyksiä. Erixon antaa hyviä syöttöjä, laukoo hyvin ja pelaa hyvää kiekollista peliä. Ajoittain hän kuitenkin unohtaa merkkaamansa miehen ja Erixonilla on kehitettävää myös voimassa.
Ura > Seuraura

Erixon on Timrå IK:n kasvatti. Hän sai tililleen kaksi ensimmäistä Elitserien-otteluaan kaudella 2006–2007. Vain 17-vuotias Erixon sai tililleen ensimmäisen Elitserien-ottelunsa runkosarjan toiseksi viimeisellä kierroksella 28. helmikuuta 2007 Färjestad BK:ta vastaan. Hän jäi ottelussa kuitenkin ilman peliaikaa. Erixon sai ensimmäiset jääaikansa kuitenkin seuraavassa ottelussa, runkosarjan päätöskierroksella 2. maaliskuuta 2007 vieraissa Frölunda HC:tä vastaan. Hän sai ottelussa jääaikaa 14.47 minuuttia. Kaudella 2007–2008 Erixon pelasi Elitserienissä 27 runkosarja- ja kahdeksan playoff-ottelua jääden ilman tehopisteitä. Hän pelasi myös lähet puolet kaudestaan lainalla sarjatasoa alempana HockeyAllsvenskan-joukkue IF Sundsvall Hockeyssa, jossa Erixon teki 23 runkosarjaottelussa tehot 2+5=7. Helmikuussa 2008 hän teki Timrån kanssa vuoden mittaisen jatkosopimuksen.
Kaudella 2008–2009 Erixon avasi pistetilinsä Elitserienissä ja hän teki 48 runkosarjaottelussa tehot 3+4=7 ja seitsemässä playoff-ottelussa tehot 1+2=3. Erixon teki Elitserien-uransa avausmaalin 22. tammikuuta 2009 Brynäs IF:ää vastaan. Hän sai ottelussa myös yhden syöttöpisteen. Myös kaudella 2009–2010 Erixon teki runkosarjassa seitsemän tehopistettä. Helmikuussa 2010 hän teki Timrån kanssa kolmivuotisen jatkosopimuksen. SKA Pietari varasi Erixonin ensimmäisellä kierroksella 11. pelaajana KHL:n varaustilaisuudessa 2010. Kaudella 2010–2011 hän oli Timrån tehokkain puolustaja tehoilla 5+15=20.
Huhtikuussa 2011 NHL-varaamaton Erixon teki kaksivuotisen tulokassopimuksen Vancouver Canucksin kanssa. Hän aloitti kauden 2011–2012 AHL-joukkue Chicago Wolvesissa, jossa Erixon teki 30 runkosarjaottelussa tehot 1+7=8, kunnes Canucks kauppasi hänet helmikuussa 2012 Anaheim Ducksiin vaihdossa Andrew Gordoniin. Erixon lähetettiin AHL-joukkue Syracuse Crunchiin, mutta hän sai kuitenkin aivotärähdyksen viimeisessä Wolvesissa pelaamassaan ottelussa, eikä pelannut loppukaudella otteluakaan. Kesäkuussa 2012 Ducks asetti Erixonin siirtolistalle. Koska mikään toinen NHL-seura ei napannut häntä, Ducks lopulta osti Erixonin sopimuksen ulos.
Kaudeksi 2012–2013 Erixon palasi vuoden mittaisella sopimuksella Timrå IK:n riveihin. Joukkue putosi kauden päätteeksi Allsvenskaniin, mutta Erixon siirtyi kaudeksi 2013–2014 jatkamaan SHL-uraansa kaksivuotisella sopimuksella Växjö Lakers HC:hen. Hän teki Ruotsin pääsarjatason yhden kauden piste-ennätyksensä tehoilla 7+15=22. Kaudella 2014–2015 Erixon oli Mestarien liigassa neljällä syöttöpisteellään Lakersin paras syöttäjä Ville Varakkaan kanssa. Hän voitti kauden päätteeksi Ruotsin-mestaruuden.
Erixon siirtyi kaudeksi 2015–2016 kaksivuotisella sopimuksella Färjestad BK:hon. Tammikuussa 2017 hän teki joukkueen kanssa kaksivuotisen jatkosopimuksen. Kaudella 2018–2019 Erixon pelasi loukkaantumisen vuoksi runkosarjassa vain 25 ottelua. Huhtikuussa 2019 hän teki Färjestadin kanssa kaksivuotisen jatkosopimuksen. Kaudella 2019–2020 Erixon nousi joukkueen varakapteeniksi.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Kanada 2009 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Suomi 2007 | jääkiekko |  |
Erixon pelasi alle 20-vuotiaiden MM-kilpailuissa vuonna 2009, jolloin hän voitti hopeaa. Erixon pelasi myös alle 18-vuotiaiden MM-kilpailuissa vuonna 2007 voittaen pronssia. Yhteensä hän on pelannut 22 nuorten ja 17 poikien maaottelua.
Ruotsin A-maajoukkueessa Erixon on pelannut 13 ottelua tehopistein 3+2=5. Hänet valittiin ensimmäisen kerran A-maajoukkueeseen jo vuoden 2009 Channel One Cupiin, mutta Erixon joutui kuitenkin jättämään turnauksen väliin ylävartalovamman vuoksi. Hän teki A-maajoukkuedebyyttinsä lopulta 10. marraskuuta 2010 Karjala-turnauksen Örnsköldsvikissä pelatussa avausottelussa Tšekkiä vastaan. Erixonin ensimmäinen A-maajoukkuemaali syntyi hänen neljännessä ottelussaan, 16. joulukuuta 2010 Channel One Cupissa Moskovan Megasport-urheilupalatsissa turnauksen isäntäjoukkue Venäjää vastaan.
Muuta

Erixonin vuotta vanhempi isoveli Christopher pelasi hyökkääjänä Sebastianin joukkuetoverina Timrån junioreissa ja hän edustaa nykyään HockeyTvåan-joukkue Ånge IK:ta. Veljesten isä Staffan Erixon pelasi omalla urallaan hyökkääjänä yhteensä 36 Elitserien-ottelua Färjestadissa ja Timråssa.
Jaakko Enäjärvi

| Jaakko Enäjärvi |
| --- | --- |

oikeuskansleri
 1965–1970  
Edeltäjä:  Aarne Nuorvala
Seuraaja:  Risto Leskinen
Henkilötiedot
Syntynyt: 14. maaliskuuta 1906 Vihti
Kuollut: 20. huhtikuuta 1980 (74 vuotta) Helsinki
Puoliso:  Pirkko Enäjärvi
Jaakko Eljas Enäjärvi (vuoteen 1922 Eklund; 14. maaliskuuta 1906 Vihti – 20. huhtikuuta 1980 Helsinki) oli suomalainen lakimies, joka toimi korkeimman oikeuden jäsenenä ja oikeusneuvoksena yli 15 vuoden ajan.
Enäjärven vanhemmat olivat kauppias Kustaa Edvard Eklund ja Elin Vilhelmina Andberg. Hän suoritti ylemmän oikeustutkinnon 1935 ja valmistui lakitieteen kandidaatiksi 1939.
Enäjärvi oli kauppa- ja teollisuusministeriössä esittelijänä 1938–1939 ja vanhempana hallitussihteerinä 1942–1950. Hän oli 
kansanhuoltoministeriössä esittelijänä, toimistopäällikkönä, apulaisosastopäällikkönä ja lainopillisena neuvonantajana 1939–1945. Enäjärvi oli lainvalmistelukunnassa nuorempana jäsenenä 1945–1946 ja vanhempana jäsenenä 1946–1950 sekä korkeimmassa oikeudessa apujäsenenä 1948–1950 ja oikeusneuvoksena 1950–1965.
Enäjärvi toimi oikeuskanslerina vuosina 1965–1970. Hän oli mukana laatimassa sotavuosien jälkeisessä säännöstelytaloudessa tarvittuja lakeja ja oli myös puheenjohtajana sekä jäsenenä lukuisissa komiteoissa. Enäjärvi oli muun muassa eduskunnan perustuslakivaliokunnan sihteerinä 1945-1948.
Jaakko Enäjärven sisar oli kansanrunoudentutkija Elsa Enäjärvi-Haavio. Hänen puolisonsa oli Pirkko Enäjärvi (o.s. Salmi). Heillä on kolme lasta: Pirkko-Liisa, Martti ja Antero.
Aiheesta muualla

Sundström, Mia: / Enäjärvi, Jaakko (1906–1980). Kansallisbiografia-verkkojulkaisu (maksullinen).  12.1.2001. Helsinki:  Suomalaisen Kirjallisuuden Seura.
Salmi–Ylätupa-sukuseuran sukupuu
| 0 | 1 | 2 |
| --- | --- | --- |
| Edeltäjä: Aarne Nuorvala | Oikeuskansleri 1965–1970 | Seuraaja: Risto Leskinen |
Shilohinpaimenkoira

| Shilohinpaimenkoira> Avaintiedot |
| --- | --- |
Alkuperämaa:  New York,  Yhdysvallat
Määrä:  Suomessa ei yhtään
Rodun syntyaika:  1962
Alkuperäinen käyttö:  seurakoira
Nykyinen käyttö:  seurakoira
Muita nimityksiä:  Shiloh Shepherd
FCI-luokitus:  ei FCI-rotu
Shilohinpaimenkoira (Shiloh Shepherd) on yhdysvaltalainen koirarotu.
Ulkonäkö

Shilohinpaimenkoira on kookas ja suoraselkäinen.
Luonne ja käyttäytyminen

Rotu on hyväluonteinen.
Alkuperä

Rotu on saanut nimensä newyorkilaisesta Shiloh-kennelistä, jossa Tina Barber aloitti sen kehittämisen vuonna 1962. Hän muisti lapsuudestaan Saksassa kookkaat, vahvat ja helposti koulutettavat vuoristopaimenkoirat - toisin sanoen vanhanaikaiset saksanpaimenkoirat. Kun hän sitten vertasi niitä nykyisiin saksanpaimenkoiriin, hän huolestui siitä mihin suuntaan jalostus oli mennyt: modernit yksilöt olivat pienikokoisempia, pidempiä, laihempia, kevytluustoisempia ja niillä oli taipumusta pelkopuremiseen. Niinpä hän päätti luoda kennelissään uudelleen saksanpaimenkoiran varhaisen rotutyypin, jonka hän lapsuudestaan tunsi.
Aloittaessaan jalostuksen vuonna 1962 Barber käytti vielä kennelnimeä Konigin. 12 vuoden suunnitelmallisen jalostuksen jälkeen hän alkoi olla epätoivoinen, koska hänestä tuntui ettei hän onnistuisi koskaan saamaan massiivista kokoa, terverakenteisia lonkkia ja poikkeuksellista älykkyyttä samassa paketissa. Vuonna 1974 hän vaihtoi kennelinsä nimeksi Shiloh, jatkaen edelleen jalostusprojektiaan. Valtaosa hänen kantakoiristaan oli tarkoin valittuja saksanpaimenkoiria, mutta vuonna 1989 hän käytti jalostukseen myös poikkeuksellisen kookasta alaskanmalamuuttia - saadakseen aikaan suuremman koon ja paremmat lonkat. 1990-luvulla hän onnistui lopulta tavoitteessaan luoda unelmiensa rotu. Hänen lisäkseen moni muukin saksanpaimenkoiran harrastaja haikaili alkuperäisen rotutyypin perään ja hankki sen vuoksi häneltä pentuja - niin tämä uusi rotu levisi eri puolille Pohjois-Amerikkaa.
Tummapiirteinen shiloh shepherd.
Jaakko Enkovaara

Jaakko Samuel Enkovaara (vuoteen 1937 Engelberg (27. kesäkuuta 1917 Juankoski – 27. maaliskuuta 1981 Helsinki) oli kauppaneuvos, joka teki elämäntyönsä isänsä perustamassa Eho-perheleipomossa, ensin työntekijänä ja myöhemmin toimitusjohtajana sekä hallituksen puheenjohtajana.